Legaliseringsforkjemper: – Andre stater vil følge etter

BLIR LOVLIG: Her viser Bob Leeds frem marihuanaen han selger lovlig i butikken Sea of Green Farms i delstaten Washington. Etter nattens valg blir den narkotiske planten også lovlig i hovedstaden Washington D.C. , Foto:Jason Redmond,Reuters

Flertall for marihuana-legalisering i Washington og Oregon

I Washington D.C. og Oregon har et flertall av velgerne stemt

for å legalisere marihuana, mens forslaget ble forkastet i Florida.

Eivind Lindkvist Johansen

Oppdatert 5. november 2014

Artikkelen er over fem år gammel

For at forslaget skulle bli en realitet måtte minst 60 prosent av velgerne stemme «ja».



Oregon blir dermed den tredje delstaten som går inn for full legalisering, etter at delstatene Washington og Colorado tidligere i år åpnet for salg av marihuana over disk for rekreasjonsbruk til alle sine innbyggere.

I den amerikanske hovedstaden stemte 64 prosent av velgerne for, og 29 mot, forslaget om å gjøre det lovlig å dyrke opp til seks cannabisplanter, samt bruk og besittelse av opptil 56 gram marihuana.

BAKGRUNN: Her kan marihuana bli lovlig

Samtidig ble det også klart at republikanerne stakk av med seieren i nattens valgthriller, etter at det ble klart at de tar kontrollen over Senatet.

De har allerede sørget for et flertall i Representantenes Hus, noe som innebærer at de nå vil ha kontrollen over hele Kongressen.



GIÆVER KOMMENTERER: Republikansk valgskred



Florida sier nei



Til forskjell fra i Washington, Colorado og Oregon, vil det ikke bli åpnet for salg over disk av den narkotiske planten i hovedstaden. I tillegg kan Kongressen i USA fortsatt blokkere forslaget i Washington D.C.



I Florida ble et forslag om å legalisere marihuana til medisinsk bruk nedstemt, etter at totalt 57 prosent av velgerne stemte for forslaget - tre prosent mindre enn det forslaget var avhengig av.

Også i Alaska var det folkeavstemning om legalisering av marihuana i forbindelse med tirsdagens mellomvalg, men resultatet fra denne delstaten foreligger ennå ikke.

Går mot full legalisering



Valgresultatene vil uansett bli sett på som enda et steg på veien mot en nasjonal legalisering av marihuana i USA.

Legaliseringstilhengere trekker ifølge AP frem at en legalisering vil bidra til å avvikle et straffesystem som i praksis har vært rasistisk og unødvendig.



Motstandere av forslaget har på sin side hevdet at legaliseringen kan bidra til at flere mindreårige bli avhengige av marihuana.



Organisasjonen Drug Policy Alliance (DPA) tror valgresultatene vil bidra til at andre stater, blant annet California, kommer til å gjøre det samme.



– Reformens tempo er økende, og andre stater kommer til å følge etter. Dette kommer til og med til å sørge for at Kongressen våkner, sier DPA-leder Ethan Nadelmann, til AP.

(VG/NTB)

Publisert: 05.11.14 kl. 07:44 Oppdatert: 05.11.14 kl. 08:20

Les også

Mer om USA Narkotika